ระหว่างอดอาหาร ก่อนเริ่มอดอาหาร น้ำผักผลไม้สูตรพิเศษ หลังอดอาหาร
ถ้าคุณมีเวลาเหลือเฟือในตอนเช้า ให้คั้นน้ำผักผลไม้เยอะๆ ตอนเช้ารอบเดียวเผื่อสำหรับทั้งวันจะได้ไม่ต้องมายุ่งยากระหว่างวันอีก แช่ไว้ในตู้เย็นจนกว่าจะพร้อมดื่ม หรือจะเตรียมผักผลไม้ใส่ซิปล็อกเก็บไว้ในตู้เย็น พร้อมจะคั้นเมื่อไหร่ก็เอาออกมา !  ลองเอาผักผลไม้หลากหลายชนิดมาผสมกันเพื่อให้ได้รสชาติที่อร่อยและแปลกใหม่ คิดว่าอันไหนน่าจะเข้ากับอันไหน จะได้สนุกกับการดื่มน้ำผักผลไม้มากขึ้น สัดส่วนระหว่างผลไม้กับผักควรอยู่ที่ 20:80 เพราะน้ำผลไม้มีน้ำตาลมากซึ่งทำให้ร่างกายต้องใช้พลังงานเยอะ ไม่อย่างนั้นก็ควรดื่มน้ำผลไม้แค่ตอนเช้า มื้อกลางวันกับมื้อเย็นให้ดื่มน้ำผักอย่างเดียว น้ำผักผลไม้ไม่ควรทำให้คุณรู้สึกหิว เพราะร่างกายของคุณต้องการวิตามินและสารอาหารที่นอกจากจะทำให้คุณมีแรงอดอาหารวันต่อไปแล้ว ยังทำหน้าที่สำคัญคือล้างพิษด้วย ด้วยเหตุนี้จึงไม่มีกำหนดว่าวันหนึ่งห้ามดื่มเกินวันละเท่าไหร่ หิวเมื่อไหร่ก็ดื่มได้เลย และควรดื่มอย่างน้อยวันละ 4 แก้ว ถ้าจุดประสงค์ของคุณคือการลดน้ำหนัก ก็ไม่ควรจำกัดปริมาณน้ำผักผลไม้ด้วยเช่นกัน เพราะร่างกายของคุณแทบจะไม่ได้รับแคลอรี่อยู่แล้ว การจำกัดจำนวนน้ำผักผลไม้ยิ่งทำให้ร่างกายปรับตัวเข้าสู่โหมดเพื่อการอยู่รอดและเก็บพลังงานส่วนเกินเอาไว้ ดังนั้นอย่าดื่มน้อยกว่าวันละ 4 แก้ว การรักษาร่างกายไม่ให้ขาดน้ำนั้นสำคัญมากในช่วงอดอาหาร เพราะน้ำเปล่าช่วยล้างของเสียออกจากระบบร่างกาย ช่วยเติมน้ำที่เสียไปแล้ว และทำให้คุณหายหิวด้วย ในการดื่มน้ำผักผลไม้แต่ละครั้งควรดื่มน้ำเปล่าอย่างน้อยครึ่งลิตรคู่กันด้วย จะใช้วิธีผสมน้ำเปล่ากับน้ำผักผลไม้อย่างละครึ่งหรือดื่มคู่กันทันทีเลยก็ได้ นอกจากนี้ควรดื่มน้ำเปล่าเยอะ ๆ ระหว่างการดื่มน้ำผักผลไม้ในแต่ละช่วงด้วย การดื่มชาสมุนไพรก็เป็นอีกทางเลือกหนึ่งที่ช่วยให้ได้ดื่มน้ำเยอะๆ แต่ต้องเป็นชาเขียวแบบไม่มีคาเฟอีนนะ การออกกำลังกายเบาๆ ช่วงอดอาหารในแต่ละวันช่วยให้คุณลืมหิวและกระตุ้นระบบย่อยอาหาร จะเป็นเดินเล่นข้างนอกสักเดี๋ยวหรือทำท่าโยคะเล็กๆ น้อยๆ ก็ได้ แต่ระวังอย่าออกแรงมากเพราะจะทำให้หมดแรงได้ เป็นธรรมดาที่หลายคนจะอยากเข้าห้องน้ำ แต่คุณช่วยร่างกายกำจัดของเสียมากกว่าเดิมได้ด้วยการสวนทวารวันละครั้งในตอนเช้าเพื่อให้ร่างกายขับของเสียที่สะสมอยู่ในลำไส้ใหญ่ ผสมน้ำอุ่นหนึ่งแก้วกับน้ำมะนาวคั้นสดๆ และน้ำผึ้งเล็กน้อย (เพื่อเพิ่มความหวาน) ทันทีที่ตื่นนอนเพื่อกระตุ้นการขับถ่าย ทำตามขั้นตอนซ้ำอีก 2 วัน ดื่มน้ำเปล่ากับน้ำผักผลไม้มากตามต้องการ ถ้าผักผลไม้ใกล้หมดก็ไปซื้อมาอีกรอบ พยายามลองสูตรใหม่ๆ เพื่อให้ได้น้ำผักผลไม้ที่หลากหลายและทำให้การอดอาหารสนุกขึ้น ไม่ว่าตอนต้นคุณจะฮึกเหิมขนาดไหน รับรองว่าจะต้องมีอาหารน่าเย้ายวนมาทดสอบความแข็งแกร่งของจิตใจตลอดทั้ง 3 วันแน่นอน จมูกคุณจะไวต่ออาหารเป็นพิเศษ อาหารจะเชิญชวนให้คุณเข้าไปสวาปามมันให้เกลี้ยง อดทนไว้และย้ำกับตัวเองว่าทำไมคุณถึงตัดสินใจอดอาหารตั้งแต่แรก ก็เพราะคุณอยากจะล้างสารพิษที่คั่งค้างมานานแรมปียังไงล่ะ ขอแค่อดทนแล้วร่างกายและจิตใจของคุณก็จะดีขึ้นในไม่ช้า และคุณจะสะใจมากที่ตัวเองอดอาหารได้สำเร็จในครั้งแรก  บางคนก็สนุกกับการอดอาหารด้วยวิธีนี้มาก แถมยังบอกอีกว่ารู้สึกกระปรี้กระเปร่าแทนที่จะหมดเรี่ยวแรง หวังว่าคุณจะเป็นหนึ่งในผู้โชคดีกลุ่มนี้นะ ! แทนที่จะเอาใจไปจดจ่อกับการอดอาหาร เปลี่ยนมาทำกิจกรรมที่ผ่อนคลายและสดชื่นอย่างการนั่งสมาธิ อ่านหนังสือ ยืดเส้นยืดสาย และงานฝีมือดีกว่า คุณมีเวลาเหลือเฟืออยู่แล้วละ เพราะอย่างน้อยก็ตัดเวลาที่ต้องคิดเรื่องอาหารแต่ละมื้อออกไปแล้วไง ! ผู้ช่ำชองในการอดอาหารด้วยน้ำผักผลไม้อาจอดอาหารได้นานถึง 3 สัปดาห์ แต่ถ้าคุณเพิ่งเคยอดอาหารเป็นครั้งแรก แนะนำว่าให้เริ่มน้อยวันก่อน เอาแบบที่ทำได้จริงๆ เช่นสัก 3 วัน เพราะการอดอาหารต้องอาศัยทั้งร่างกายและจิตใจที่เข้มแข็ง เพราะฉะนั้นเริ่มอดแค่สั้นๆ ก่อนจะง่ายกว่า สั้นๆ แต่สำเร็จดีกว่าตั้งเป้าหมายยาวๆ แล้วล้มเลิกกลางคันนะ  ในการตั้งเป้าไว้ที่ 3 วันคุณต้องกำหนดแผนขึ้นมา 5 วัน วันแรกปรับร่างกายเพื่อการอดอาหาร และวันสุดท้ายเตรียมร่างกายสู่การรับประทานอาหารแบบปกติ ในการอดอาหารครั้งแรกควรมีเพื่อนร่วมอุดมการณ์ด้วย เพราะต่างคนต่างจะได้ให้กำลังใจกัน และความรู้สึกแข่งขันกันนิดๆ จะทำให้คุณเอาชนะความเย้ายวนของอาหารได้ ! ในการอดอาหารด้วยน้ำผักผลไม้นั้น คุณต้องใช้ผักและผลไม้สดจำนวนมากมายมหาศาล อาจจะมากกว่าที่คุณคิดด้วยซ้ำ และสิ่งสำคัญคือต้องเลือกผลิตภัณฑ์ออร์แกนิกปราศจากยาฆ่าแมลง เพราะเป้าหมายของการอดอาหารด้วยน้ำผักผลไม้คือเพื่อกำจัดสารพิษในร่างกาย ไม่ใช่เพิ่มพิษมากกว่าเดิม  ซื้อส้ม เลมอน มะนาว มะเขือเทศ ผักปวยเล้ง คะน้า เซเลอรี่ แครอท แตงกวา แอปเปิล องุ่น บลูเบอร์รี่ บีทรูท กระเทียม และรากขิงเอาไว้เยอะ ๆ ถ้าเป็นไปได้ ให้ตุนน้ำแร่ดี ๆ จากบริษัทที่ใช้ขวดพลาสติกสำหรับอาหารหรือขวดแก้ว เพราะช่วงอดอาหารคุณจะต้องดื่มน้ำเยอะ ๆ การมีเครื่องคั้นน้ำผลไม้ดี ๆ สำคัญต่อการอดอาหารด้วยน้ำผักผลไม้ เพราะจะได้น้ำจากผักและผลไม้ที่คุณใส่เข้าไปมากกว่า ประหยัดเวลา ไม่เปลืองแรงเตรียมของหรือทำความสะอาดมาก และควรเลือกเครื่องคั้นน้ำผลไม้ที่ไม่ต่ำกว่า 700 วัตต์เพราะปั่นอะไรก็ละเอียด นอกจากนี้ควรเลือกเครื่องคั้นน้ำผลไม้ที่มีชิ้นส่วนน้อย ถอดง่าย ประกอบง่าย จะได้ไม่เสียเวลามาก  เครื่องทำผลไม้อย่างดีอาจจะแพงแต่ก็คุ้ม โดยเฉพาะอย่างยิ่งถ้าคุณคิดจะอดอาหารด้วยวิธีนี้เรื่อยๆ เครื่องคั้นน้ำผลไม้ดีๆ อย่างต่ำก็ 5,000 บาท แต่อยู่ได้ 15 – 20 ปีเลยนะ  คุณไม่สามารถใช้เครื่องปั่นน้ำผลไม้แทนเครื่องคั้นได้ เพราะถ้าใช้เครื่องปั่น คุณก็จะได้น้ำปั่นแทนที่จะได้น้ำผลไม้ และในน้ำปั่นก็ยังมีกากใยอาหารอยู่ ซึ่งตามปกติถือว่าดี แต่การได้รับกากใยอาหารในช่วงอดอาหารนั้นไม่ใช่เรื่องดี เพราะร่างกายต้องใช้พลังงานในการย่อยมาก ซึ่งเป็นพลังงานที่ควรเก็บไว้เพื่อกำจัดสารพิษ เวลาคือปัจจัยสำคัญในการอดอาหารด้วยน้ำผักผลไม้ เพราะคุณต้องมีเวลามาเตรียมของตอนเช้าและต้องไม่มีกิจกรรมใช้แรงเยอะเป็นเวลา 3 – 5 วัน โดยเฉพาะอย่างยิ่งถ้าคุณเพิ่งอดอาหารเป็นครั้งแรก หลายคนที่เพิ่งเริ่มอดอาหารมักจะกำหนดวันช่วงสุดสัปดาห์ ตั้งแต่วันศุกร์ถึงวันอาทิตย์ เพราะเป็นช่วงที่ได้อยู่บ้าน  บางคนอาจจะปวดหัวและรู้สึกไม่มีแรงในช่วงอดอาหาร (แม้ว่าหลายคนจะบอกว่ารู้สึกมีเรี่ยวแรงมากกว่าเดิมก็ตาม) และคุณก็อาจจะอยากงีบตอนกลางวันเพื่อเก็บพลังงานด้วย   อย่าลืมว่าการอดอาหารด้วยน้ำผักผลไม้นั้นกระตุ้นการขับสารพิษออกจากร่างกาย เพราะฉะนั้นร่างกายจะขับของเสียออกมาบ่อย ด้วยเหตุนี้คุณควรอยู่ใกล้ๆ ห้องน้ำในช่วงอดอาหาร ก่อนจะอดอาหารหนึ่งวัน คุณต้องเตรียมร่างกายให้พร้อม ถ้าเป็นไปได้ ให้เตรียมร่างกายให้เคยชินด้วยการดื่มน้ำผักผลไม้อย่างเดียวในมื้อเช้าและมื้อกลางวัน แล้วมื้อเย็นให้รับประทานสลัดหรือผักผลไม้ดิบ บางคนแนะนำให้ทำความสะอาดระบบร่างกายด้วยยาถ่าย (ที่มาจากธรรมชาติ) หรือยาสวนทวารก่อนเริ่มอดอาหาร แต่ก็เอาที่สบายใจละกัน เริ่มต้นวันใหม่ด้วยน้ำผลไม้จากเกรปฟรุตปอกเปลือกครึ่งผล องุ่นแดงหรือองุ่นเขียวไร้เม็ด 15 ผล และบลูเบอร์รี่ 1 ถ้วยครึ่ง แอปเปิล 2 ผล ส้มปอกเปลือก 1 ผล แตงกวา 1 ผล ใบคะน้าล้างสะอาด 4 ใบ และเลมอนปอกเปลือก 1/4 ผล รับรองว่าระบบย่อยอาหารสั่นสะท้านแน่ บีทรูทครึ่งหัว แตงกวาครึ่งผล และแครอต 5 หัวเพื่อเพิ่มสีสันให้กับมื้อกลางวัน มะเขือเทศ 2 ผล กระเทียม 1 – 2 กลีบ เลมอนปอกเปลือก 1/4 ผล และใบสะระแหน่ 1 กำมือ รับรองว่าเหมือนได้รับประทานบรูสเก็ตต้าเป็นมื้อเที่ยงเลยละ ใบคะน้าล้างสะอาด 4 ใบ ผักปวยเล้ง 2 ถ้วย แอปเปิล 2 ผล เซเลอรี่ 2 ก้าน แตงกวาครึ่งผล แครอต 1 หัว และรากขิงขนาด 1 นิ้ว (หรือ 2.5 เซนติเมตร) 1 ชิ้นเพื่อให้มื้อเย็นของคุณเต็มไปด้วยสารอาหารและวิตามิน บีทรูทหั่น 1 ชิ้น แครอต 1 หัว แตงกวา 1 ผล ใบคะน้าล้างสะอาด 4 ใบ แอปเปิลเขียว 1 ผล เลมอนปอกเปลือก 1/4 ผล และมะนาวปอกเปลือก 1/4 ผล ทำเหมือนวันก่อนหน้าวันอดอาหาร คือดื่มน้ำผักผลไม้และรับประทานแต่สลัดในปริมาณน้อยๆ เพื่อป้องกันไม่ให้ท้องและระบบย่อยอาหารทำงานหนักเกินไป หลังจากพักฟื้นร่างกายไปแล้วสักพัก ค่อยๆ กลับมารับประทานอาหารแบบปกติ เช่น เริ่มจากไข่และผลิตภัณฑ์จากนม ไล่ไปเป็นข้าวกล้องกับซีเรียล แล้วก็เนื้อไม่ติดมัน ทั้งนี้ทั้งนั้นไม่ควรกลับไปรับประทานอาหารแปรรูปอีก เพราะเท่ากับว่าที่อดอาหารล้างสารพิษมา 3 วันนั้นสูญเปล่า การฟาดพิซซ่าหรืออาหารแปรรูปอื่นๆ ทันทีหลังอดอาหารนั้นไม่ดีเลย และอาจจะทำให้รู้สึกไม่สบายท้องด้วยนะ การอดอาหารด้วยน้ำผักผลไม้สัปดาห์ละ 1 ครั้งช่วยให้คุณรักษาการล้างพิษให้คงอยู่ในระดับเดียวกับตอนที่อดอาหารได้ ซึ่งจริงๆ แล้วก็ไม่ยากมากเพราะคุณสามารถแบ่งออกเป็น 2 วันได้ เช่นรับประทานมื้อเย็นให้เร็วขึ้น ไม่รับประทานอะไรอีกเลยตลอดทั้งคืน ช่วงนอนหลับก็ปาเข้าไปแล้ว 8 ชั่วโมงจากทั้งหมด 24 ชั่วโมง จากนั้นก็ดื่มน้ำผักผลไม้อย่างเดียวในมื้อเช้าและมื้อกลางวัน แล้วก็กลับไปรับประทานอาหารเย็นตามปกติ พอคุณอดอาหาร 3 วันได้แล้ว ครั้งก็ไปก็ให้เพิ่มเป็น 7 วันหรือ 14 วันเลยก็ได้ อาจจะฟังดูไม่โอเคเท่าไหร่ แต่ผู้ที่ช่ำชองการอดอาหารด้วยน้ำผักผลไม้ต่างยืนยันว่า ยิ่งคุณอดอาหารได้นานเท่าไหร่ก็จะยิ่งง่ายขึ้นเท่านั้น เพราะร่างกายของคุณจะฝึกตัวเองไม่ให้หิว เพราะมันรู้ว่ามันได้สารอาหารจากน้ำผักผลไม้ครบถ้วนอยู่แล้ว  แต่ขอเตือนไว้ก่อนนะว่า ถ้าอดอาหารนานขึ้น ร่างกายจะเริ่มกำจัดสารพิษออกทางผิวหนังและปอด เพราะฉะนั้นคุณอาจจะสังเกตว่าตัวเองมีกลิ่นเหม็นๆ แปลกๆ  ถ้าอดอาหารนานขึ้น คุณอาจจะต้องเสริมโปรตีนและธาตุเหล็กเข้าไปในน้ำผักผลไม้เพื่อเพิ่มพลังงานและป้องกันเลือดจาง โปรตีนและธาตุเหล็กสามารถหาซื้อได้ทั่วไป
คั้นน้ำผักผลไม้สดเยอะๆ ตอนเช้า. ดื่มน้ำผักผลไม้ให้ได้มากที่สุดตลอดทั้งวัน. ดื่มน้ำเปล่ามากๆ. ออกกำลังกายเบาๆ. กำจัดของเสียออกจากระบบร่างกาย. ทำต่ออีกสองวัน. อดทนไว้. ตั้งเป้า. ซื้อวัตถุดิบ. ลงทุนซื้อเครื่องคั้นน้ำผลไม้ดี ๆ. เลือกว่าจะเริ่มเมื่อไหร่. เตรียมร่างกายให้พร้อมสำหรับการอดอาหาร. น้ำเกรปฟรุตสำหรับมื้อเช้า. กระตุ้นการย่อยอาหารในมื้อเช้า. น้ำบีทรูทสำหรับมื้อเที่ยง. น้ำมะเขือเทศสไตล์อิตาเลียน. ทำมื้อเย็นให้เป็นสีเขียว. สูตรสำหรับช่วงพลบค่ำ. เตรียมวันพักฟื้นร่างกาย 1 วัน. ค่อยๆ ปรับมารับประทานอาหารแบบปกติ. อดอาหารด้วยน้ำผักผลไม้สัปดาห์ละ 24 ชั่วโมงเป็นประจำ. เพิ่มระยะเวลาการอดอาหารในครั้งต่อไป.
https://www.wikihow.com/Perform-a-Juice-Fast https://www.wikihow.com/Perform-a-Juice-Fast https://www.wikihow.com/Perform-a-Juice-Fast https://www.wikihow.com/Perform-a-Juice-Fast
During the Fast Before the Fast Specific Juice Recipes After the Fast